
MAL KLAGEBEHANDLING TAKSTVEDTAK

SAKKYNDIG NEMND (ny behandling i underinstansen)

Malen kan også benyttes i kommuner med takstnemnd, med nødvendige tilpasninger under 
pkt. 1 og 2.

Skatteobjekt:	
Klager: 		
Fullmektig:	
Saksnummer: 	
Møtedato:	
Tilstede:	

1. Eiendommen og gjeldende takstvedtak

Her identifiseres hvilken eiendom klagen gjelder, det gis en kort beskrivelse, (type eiendom, tomtestørrelse, bebyggelse med arealer osv. Detaljeringen og opplysningene som tas med vil avhenge av hva som er relevant for temaene i klagen. 

Deretter hovedpunktene i det takstvedtaket som er påklaget, og takstbeløpet. Hvis det lå en fagtakst til grunn for det takstvedtaket som er påklaget (noe som alltid vil være tilfellet for energianlegg, og ofte også for alminnelig næringseiendom), redegjøres det først for hovedpunktene i fagtaksten.

Der takstfirmaets forslag ble fulgt ved opprinnelig taksering, formuleres det kort slik at nemnda i møte DATO fastsatte takstverdien i samsvar med takstforslaget. Der takstfirmaets forslag ikke ble fulgt, bør det inntas en kort begrunnelse for hvorfor takstforslaget ble fraveket den ene eller andre veien.

Hvis det ikke lå en fagtakst til grunn for det takstvedtaket som er påklaget (det vil normalt være situasjonen for bolig- og fritidseiendommer og for ubebygd grunneiendom ), gjengis sjablong- og faktorbruken og de sentrale skjønnsmomentene i saker der det er aktuelt. En leser bør ut fra redegjørelsen kunne forstå hvordan taksten har fremkommet.

2. Anførslene i klagen

Det opplyses at xxx har klaget på taksten i brev xxx.

Hovedanførslene i klagen gjengis. De kan være svært forskjellige. Kategoriene nedenfor er praktiske eksempler, men ingen uttømmende opplisting:



· Ikke rettslig adgang til å skrive ut eiendomsskatt på eiendommen (jf. esktl. §§ 3 og 5, og evnt. 7)
· Feil i areal eller annet faktum
· Feil verdsettelsesskjønn
· Feil verdsettelsesmetode
· Energianlegg, ikke grunnlag for å ta med produksjonsmidler i taksten
· Saksbehandlingsfeil
· Brudd på likhetsprinsippet, vilkårlighet
· Ikke tilstrekkelig begrunnelse av takstvedtaket

3. Vilkår for behandling av klagen

Normalt vil det være enkelt å fastslå at klagevilkårene er oppfylt. Da kan det konstateres i en setning eller to at klagen er rettidig innkommet og at vilkårene for behandling av klagen er oppfylt.

Hvis klagen er fremsatt etter fristen eller det kan være usikkert om det er klaget på det samme tidligere eller om klageren er rette eier eller fester med klagerett oa., må spørsmålet om klagen skal realitetsbehandles vurderes. Hvis sakkyndig nemnd finner at klagen skal avvises, treffer den vedtak om det og sender saken videre til klagenemnda, jf. forvaltningsloven § 33.

4. Saksforberedelsen for sakkyndig nemnd
[bookmark: _Hlk97478983]
Her gis det en kort redegjørelse for det som måtte være innhentet av opplysninger og eventuelt av vurderinger og om det er gjennomført befaring eller andre undersøkelser under saksforberedelsen.

[bookmark: _Hlk97479320]Det bør også opplyses om opplysninger som er innhentet har vært sendt klageren og om han har kommet med kommentarer, jf. forvaltningsloven § 17 første ledd. Hvis klageren har kommet med kommentarer, gjengis hovedpunktene.

5. Sakkyndig nemnds vurdering og vedtak

[bookmark: _Hlk97977627]Her drøftes klagerens anførsler punktvis. Kravene avpasses etter klagen, med utgangspunkt i kravet om «stutt grunngjeving» i eiendomsskatteloven § 29. 

Avslutningsvis sammenfattes nemndas vurdering. Deretter formuleres et vedtak / en slutning. 
Merk følgende:

[bookmark: _Hlk97478619]Sakkyndig nemnd bør ikke treffe nytt takstvedtak dersom klagen bare tas delvis til følge. Det bør heller ikke gjøres dersom sakkyndig nemnd er i tvil om den takstreduksjonen nemnda mener er riktig å gi, vil innebære at klagen gis medhold fullt ut. Sakkyndig nemnd bør kun treffe nytt takstvedtak når den er trygg på at klageren vil bli fornøyd med det nye vedtaket. I alle andre tilfeller bør under-instansen videresende saken til klagenemnda uten å treffe nytt realitetsvedtak. Vår anbefaling er at underinstansen i stedet gir en uttalelse til klagenemnda om hvordan den vurderer klagen, sånn at klagenemnda ser underinstansens vurdering. Hvis det gis slik uttalelse skal klageren uoppfordret få kopi av og anledning til å kommentere uttalelsen før klagenemnda treffer endelig vedtak,
jf. forvaltningsloven § 33 fjerde ledd. 

Bakgrunnen for disse anbefalingene er at ethvert takstvedtak truffet av sakkyndig nemnd kan påklages. Man får med andre ord ikke avsluttet en klagesak i sakkyndig nemnd hvis klageren ikke er fornøyd med resultatet, men risikerer i stedet en ny runde i sakkyndig nemnd hvor klageren kan utdype klagen og ta opp nye forhold. 

Følgende slutningsalternativer kan for eksempel benyttes:

Hvis klagen tas til følge fullt ut: 

Ny eiendomsskattetakst for eiendommen Gnr/Bnr fastsettes til kr. xxx. 

Dette er et nytt regulært takstvedtak. Her skal det følgelig sammen med vedtaket gis en standard orientering om klagerett og klagefrist og om søksmålsfrist og eventuelle andre vilkår for å reise søksmål.

Hvis sakkyndig nemnd ikke finner grunnlag for å ta klagen til følge, eller nemnda mener den bare skal tas delvis til følge: 

Klagen oversendes klagenemnda med sakkyndig nemnds uttalelse. Kopi av nemndas uttalelse sendes klageren med frist for eventuelle kommentarer.

